               ЕВРОПЕЙСКА КОМИСИЯ
            Брюксел, 29.9.2017
            COM(2017) 556 final
            2017/0241(NLE)
            Предложение за
            РЕШЕНИЕ НА СЪВЕТА
            за денонсиране на Споразумението за партньорство в сектора на рибарството между Европейската общност и Съюза на Коморските острови, прието от Съвета посредством Регламент (ЕО) № 1563/2006 от 5 октомври 2006 г.

               ОБЯСНИТЕЛЕН МЕМОРАНДУМ

               В Споразумението за партньорство в сектора на рибарството между Европейската общност и Съюза на Коморските острови
                  1
                (наричан по-долу „Коморските острови“) се предвижда възможността то да бъде прекратено от всяка от страните в случай на сериозни обстоятелства, като например неспазване на поетите от тях задължения по отношение на борбата с незаконния, недеклариран и нерегулиран риболов (наричан по-долу „ННН риболов“). Прекратяването се извършва посредством писмено предизвестие от страната, възнамеряваща да се оттегли от споразумението, като предизвестието трябва да бъде подадено най-малко шест месеца по-рано.

               По силата на член 31 от Регламент (ЕО) № 1005/2008 на Съвета (наричан по-долу „Регламентът относно ННН риболов“) Комисията може да определя третите държави, които смята за несътрудничещи в борбата с ННН риболов. Дадена трета държава може да бъде определена за несътрудничеща, ако не изпълнява своите задължения в съответствие с международното право да предприема действия за предотвратяване, възпиране и премахване на ННН риболов като държава на знамето, пристанищна държава, крайбрежна държава или държава на пазара.

               В съответствие с член 32 от Регламента относно ННН риболов, на 1 октомври 2015 г. Коморските острови бяха уведомени — посредством решение на Комисията — за възможността да бъдат определени за несътрудничеща трета държава в борбата с ННН риболов
                  2
               .

               Вследствие на това решение Комисията започна диалог с Коморските острови, който беше проведен в съответствие с изискванията, определени в Регламента относно ННН риболов. Диалогът беше основан на план за действие, който Комисията предложи на Коморските острови с оглед отстраняване на слабостите. Коморските острови обаче не са предприели в разумен срок необходимите корективни действия за отстраняване на установените проблеми.

               Тъй като Коморските острови не изпълняват своите задължения в съответствие с международното право като държава на знамето, пристанищна държава, крайбрежна държава или държава на пазара и не предприемат действия за предотвратяване, възпиране и премахване на ННН риболов, по силата на член 31 от Регламента относно ННН риболов те бяха определени за несътрудничеща трета държава посредством Решение за изпълнение (ЕС) 2017/889 на Комисията от 23 май 2017 г.
                  3
               . Въпреки прилагането на тази мярка Коморските острови все още не са предприели необходимите корективни действия.

               Основните слабости, обосноваващи приемането на посоченото решение, са свързани със: i) провежданата от коморските компетентни органи политика за плаване под знамето на „удобна регистрация“; ii) доказателствата за незаконни риболовни дейности, извършвани от флота на Коморските острови; iii) недостатъчните или несъществуващите възможности на националните органи да извършват наблюдение и контрол; iv) остарялата правна рамка на Коморските острови в областта на рибарството.

               В съответствие с член 33 от Регламента относно ННН риболов, на 11 юли 2017 г. Коморските острови бяха добавени — посредством Решение за изпълнение (ЕС) 2017/1332 на Съвета
                  4
                — към списъка на несътрудничещите трети държави, установен с Решение за изпълнение 2014/170/ЕС
                  5
               .

               При включването на трета държава в списъка на държавите, които не сътрудничат в борбата с ННН риболов, е необходимо да се приложат мерките, посочени в член 38 от Регламента относно ННН риболов. В рамките на тези мерки Комисията следва да направи предложение за денонсиране на сключеното с Коморските острови двустранно споразумение в сектора на рибарството, в което се предвижда неговото прекратяване в случай на неспазване на поетите от страните задължения по отношение на борбата с ННН риболов.

               Тъй като Коморските острови вече са включени в списъка на несътрудничещите държави, Комисията смята за необходимо да представи на Съвета предложение, според което Комисията да започне процедура по прекратяване на Споразумението за партньорство в сектора на рибарството между Европейската общност и Коморските острови.

               По силата на Договора от Лисабон Комисията разполага с правомощия да представлява Съюза пред трети държави. Това означава, че тя има задължението да уведоми — от името на ЕС — Коморските острови за решението на Съвета и на Европейския съюз да се прекрати споразумението за партньорство с шестмесечно предизвестие и след консултация между страните преди това прекратяване (член 12 от Споразумението за партньорство в сектора на рибарството между ЕС и Коморските острови).

               Правното основание за предложението е заложено в член 43, параграф 2 във връзка с член 218, параграф 6, буква а) от ДФЕС. В съответствие с доктрината за actus contrarius правното основание, използвано за прекратяване на международно споразумение, следва да бъде същото като това за неговото сключване, т.е. преди приемането на настоящото предложение от Съвета то следва да бъде одобрено от Европейския парламент.

               Предложението за прекратяване на Споразумението за партньорство в сектора на рибарството между Европейската общност и Коморските острови следва да не забавя действието на член 38, параграф 8 от Регламента относно ННН риболов. Поради това Комисията следва да призове Съвета да поиска от Европейския парламент да се ангажира, че ще предостави своето одобрение за предложението в тримесечен срок.

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  Не се прилага

               •Съгласуваност с действащите разпоредби в тази област на политиката

                  Не се прилага

               •Съгласуваност с другите политики на Съюза

               Настоящото предложение е съгласувано както с общата политика в областта на рибарството, така и със споразуменията за партньорство в областта на рибарството и политиките за борба с ННН риболов.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Подходящото правно основание за това предложение е член 43, параграф 2 във връзка с член 218, параграф 6, буква а) от ДФЕС.

               •Субсидиарност (при неизключителна компетентност)

                  Не се прилага

               •Пропорционалност

                  Не се прилага

               •Избор на инструмент

                  Тъй като целта на правния акт е да се приложи решение на Съвета, адресирано до конкретна трета държава, е целесъобразно да се използва решение на Съвета, с което коморското правителство се уведомява за прекратяването на Споразумението за партньорство в сектора на рибарството между Европейската общност и Съюза на Коморските острови.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не се прилага

               •Консултации със заинтересованите страни

                  Не се прилага

               •Събиране и използване на експертни становища

                  Не се прилага

               •Оценка на въздействието

                  Не се прилага

               •Пригодност и опростяване на законодателството

                  Не се прилага

               •Основни права

                  Не се прилага

               4.ОТРАЖЕНИЕ ВЪРХУ БЮДЖЕТА

                  Прекратяването на Споразумението за партньорство в сектора на рибарството между Европейската общност и Коморските острови не оказва отражение върху бюджета. В резерва на бюджета за 2017 г. и в проектобюджета за 2018 г. не са предвидени никакви средства във връзка с евентуален нов протокол, заменящ протокола, чийто срок на действие изтече на 31.12.2016 г.

               5.ДРУГИ ЕЛЕМЕНТИ

               •Планове за изпълнение и механизъм за мониторинг, оценка и докладване

                  Не се прилага

               •Обяснителни документи (за директивите)

                  Не се прилага

               •Подробно разяснение на отделните разпоредби на предложението

               Не се прилага

               2017/0241 (NLE)

               Предложение за

               РЕШЕНИЕ НА СЪВЕТА

               за денонсиране на Споразумението за партньорство в сектора на рибарството между Европейската общност и Съюза на Коморските острови, прието от Съвета посредством Регламент (ЕО) № 1563/2006 от 5 октомври 2006 г.

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 43, параграф 2 във връзка с член 218, параграф 6, буква а) от него,

               като взе предвид предложението на Европейската комисия,

               като взе предвид одобрението на Европейския парламент,

               като има предвид, че:

               (1)Регламент (ЕО) № 1563/2006 на Съвета
                  6
                се отнася до сключването на Споразумението за партньорство в сектора на рибарството между Европейската общност и Съюза на Коморските острови (наричано по-долу „Споразумение за партньорство в сектора на рибарството между ЕС и Коморските острови“).

               (2)Една от целите на Споразумението за партньорство в сектора на рибарството между ЕС и Коморските острови е да се гарантират ефективността на мерките за опазване и управление на рибните запаси и предотвратяването на незаконния, недеклариран и нерегулиран риболов (наричан по-долу „ННН риболов“).

               (3)Споразумението за партньорство в сектора на рибарството между ЕС и Коморските острови се прилага за период от седем години от датата на неговото влизане в сила, като може да се подновява за допълнителни седемгодишни периоди, ако никоя от страните не е представила предизвестие за прекратяване.

               (4)Съгласно член 12 от Споразумението за партньорство в сектора на рибарството между ЕС и Коморските острови то може да бъде прекратено от всяка от страните в случай на сериозни обстоятелства, като например неспазване на поетите от тях задължения по отношение на борбата с ННН риболов. За целта е необходимо засегнатата страна да уведоми другата страна за своето намерение да се оттегли от споразумението най-малко шест месеца преди датата на изтичане на първоначалния седемгодишен период или всеки допълнителен период, като с изпращането на това уведомление започват консултации между страните.

               (5)По силата на член 31 от Регламент (ЕО) № 1005/2008 на Съвета
                  7
                (наричан по-долу „Регламентът относно ННН риболов“) Комисията определя третите държави, които смята за несътрудничещи трети държави в борбата с ННН риболов. Дадена трета държава може да бъде определена за несътрудничеща, ако не изпълнява своите задължения в съответствие с международното право да предприема действия за предотвратяване, възпиране и премахване на ННН риболов като държава на знамето, пристанищна държава, крайбрежна държава или държава на пазара.

               (6)В съответствие с решение, прието от Комисията на 1 октомври 2015 г.
                  8
               , Коморските острови бяха уведомени за възможността да бъдат определени от Комисията за несътрудничеща трета държава в борбата с ННН риболов въз основа на: i) провежданата от коморските компетентни органи политика за плаване под знамето на „удобна регистрация“; ii) доказателствата за незаконни риболовни дейности, извършвани от флота на Коморските острови; iii) недостатъчните или несъществуващите възможности на националните органи да извършват наблюдение и контрол; iv) остарялата правна рамка на Коморските острови в областта на рибарството.

               (7)По силата на посоченото решение Комисията започна диалог с Коморските острови, който беше проведен в съответствие с процедурните изисквания, определени в член 32 от Регламента относно ННН риболов. Коморските острови обаче не са предприели в разумен срок необходимите действия за коригиране на положението.

               (8)Тъй като Коморските острови системно не изпълняват своите задължения в съответствие с международното право като държава на знамето, пристанищна държава, крайбрежна държава или държава на пазара и не предприемат действия за предотвратяване, възпиране и премахване на ННН риболов, по силата на член 31 от Регламента относно ННН риболов държавата беше определена за несътрудничеща в борбата с ННН риболов посредством Решение (ЕС) 2017/889 на Комисията от 23 май 2017 г.
                  9
               .Въпреки прилагането на тази мярка Коморските острови все още не са предприели необходимите корективни действия.

               (9)В съответствие с член 33 от Регламента относно ННН риболов Коморските острови бяха добавени — посредством Решение за изпълнение (ЕС) 2017/1332 на Съвета
                  10
                — към списъка на несътрудничещите трети държави, установен с Решение за изпълнение 2014/170/ЕС от 24.3.2014 г.
                  11
               .

               (10)В съответствие с член 38, параграф 8 от Регламента относно ННН риболов Комисията следва да направи предложение за денонсиране на сключеното с несътрудничеща трета държава двустранно споразумение в сектора на рибарството, в което се предвижда неговото прекратяване в случай на неспазване на поетите от държавата задължения във връзка с борбата с ННН риболов.

               (11)Поради изложените съображения е целесъобразно Споразумението за партньорство в сектора на рибарството между Европейската общност и Съюза на Коморските острови да бъде денонсирано.

               (12)Договорът за Европейския съюз оправомощава Комисията да осигурява външното представителство на Съюза. Като действа от името на Европейския съюз, Комисията следва да уведоми Съюза на Коморските острови за денонсирането на Споразумението за партньорство в сектора на рибарството между ЕС и Коморските острови,

               ПРИЕ НАСТОЯЩОТО РЕШЕНИЕ:

               Член 1

               Споразумението за партньорство в сектора на рибарството между Европейската общност и Съюза на Коморските острови, което е в сила от 6 март 2008 г., се денонсира.

               Член 2

               Като действа от името на Европейския съюз, Европейската комисия уведомява Съюза на Коморските острови за денонсирането на споразумението за партньорство.

               Член 3

               Настоящото решение влиза в сила в деня след деня на публикуването му в Официален вестник на Европейския съюз.

               Съставено в Брюксел на  година.

                     За Съвета

                     Председател

                     (1)
                  ОВ L 290, 20.10.2006 г., стр. 6.

                     (2)

                  OВ C 324, 2.10.2015 г., стр. 6
                  .

                     (3)
                  ОВ L 135, 24.5.2017 г., стр. 35.

                     (4)
                  ОВ L 185, 18.7.2017 г., стр. 37.

                     (5)
                  ОВ L 91, 27.3.2014 г., стр. 43.

                     (6)
                  Регламент (ЕО) № 1563/2006 на Съвета от 5 октомври 2006 г. относно сключването на Споразумението за партньорство в сектора на рибарството между Европейската общност и Съюза Коморски острови (ОВ L 290, 20.10.2006 г., стр. 6).

                     (7)
                  Регламент (ЕО) № 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999 (ОВ L 286, 29.10.2008 г., стр. 1).

                     (8)
                  Решение на Комисията от 1 октомври 2015 г. за уведомяване на трета държава относно възможността да бъде определена за несътрудничеща трета държава в борбата с незаконния, недеклариран и нерегулиран риболов (ОВ C 324, 2.10.2015 г., стр. 6).

                     (9)
                  Решение за изпълнение (ЕС) 2017/889 на Комисията от 23 май 2017 г. за определяне на Съюза на Коморските острови за несътрудничеща трета държава в борбата с незаконния, недеклариран и нерегулиран риболов (ОВ L 135, 24.5.2017 г., стр. 35).

                     (10)
                  Решение за изпълнение (ЕС) 2017/1332 на Съвета от 11 юли 2017 г. за изменение на Решение за изпълнение 2014/170/ЕС за съставяне на списък на несътрудничещи трети държави в борбата с незаконния, недеклариран и нерегулиран риболов по отношение на Съюза на Коморските острови (ОВ L 185, 18.7.2017 г., стр. 37).

                     (11)
                  Решение за изпълнение на Съвета от 24 март 2014 г. за съставяне на списък на несътрудничещи трети държави в борбата с ННН риболов съгласно Регламент (ЕО) № 1005/2008 за създаване на система на Общността за предотвратяване, възпиране и премахване на незаконния, недеклариран и нерегулиран риболов (ОВ L 91, 27.3.2014 г., стр. 43).


Важна правна забележка

|

52009PC0457

Предложение за решение на Съвета за разрешаване пускането на пазара на продукти, съдържащи, състоящи се или произведени от генетично модифицирана царевица MON 89034 (MON-89Ø34-3) съгласно Регламент (ЕО) № 1829/2003 на Европейския парламент и на Съвета (само текстовете на френски и нидерландски език са автентични) (текст от значение за ЕИП)  /* COM/2009/0457 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 8.9.2009COM(2009) 457 окончателенПредложение заРЕШЕНИЕ НА СЪВЕТАза разрешаване пускането на пазара на продукти, съдържащи, състоящи се или произведени от генетично модифицирана царевица MON 89034 (MON-89Ø34-3) съгласно Регламент (ЕО) № 1829/2003 на Европейския парламент и на Съвета(само текстовете на френски и нидерландски език са автентични) (текст от значение за ЕИП)ОБЯСНИТЕЛЕН МЕМОРАНДУМПриложеното предложение за решение на Съвета се отнася до храни и фуражи, съдържащи, състоящи се или произведени от генетично модифицирана царевица MON 89034, за които е подадено заявление за пускане на пазара от Monsanto Europe S.A. до компетентния орган на Нидерландия на 14 декември 2006 г., по силата на Регламент (ЕО) № 1829/2003 относно генетично модифицираните храни и фуражи.Приложеното предложение също така се отнася до пускането на пазара на други продукти, съдържащи и състоящи се от царевица MON 89034, предназначени за същата употреба, както и всеки друг вид царевица, с изключение на отглеждането.На 18 декември 2008 г. Европейският орган за безопасност на храните (ЕОБХ) даде положително становище в съответствие с членове 6 и 18 от Регламент (ЕО) № 1829/2003 и стигна до заключението, че е малко вероятно пускането на пазара на продуктите, съдържащи, състоящи се или произведени от царевица MON 89034, така както са описани в заявлението, да има отрицателни ефекти върху здравето на човека или на животните или върху околната среда, в рамките на предвидените употреби.В този контекст, на 22 юли 2009 г. бе представен за гласуване от страна на Постоянния комитет по хранителната верига и здравето на животните проект за решение на Комисията за разрешаване пускането на пазара на Общността на продукти, съдържащи, състоящи се или произведени от генетично модифицирана царевица MON 89034. Комитетът не предостави становище: 14 държави-членки (167 гласа) са гласували „за“, 9 държави-членки (109 гласа) са гласували „против“, 3 държави-членки (65 гласа) са се въздържали и една държава-членка (4 гласа) не е била представлявана.Следователно, съгласно член 35, параграф 2 от Регламент (ЕО) № 1829/2003 и в съответствие с член 5 от Решение 1999/468/EО на Съвета, изменено с Решение 2006/512/ЕО на Съвета, от Комисията се изисква да представи на Съвета предложение за мерките, които трябва да се вземат, а Съветът разполага с три месеца, за да се произнесе с квалифицирано мнозинство и да уведоми Парламента за това.Предложение заРЕШЕНИЕ НА СЪВЕТАза разрешаване пускането на пазара на продукти, съдържащи, състоящи се или произведени от генетично модифицирана царевица MON 89034 (MON-89Ø34-3) съгласно Регламент (ЕО) № 1829/2003 на Европейския парламент и на Съвета(само текстовете на френски и нидерландски език са автентични) (текст от значение за ЕИП)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи[1], и по-специално член 7, параграф 3 и член 19, параграф 3 от него,като взе предвид предложението на Комисията,като има предвид, че:(1) На 14 декември 2006 г. Monsanto Europe S.A. подаде до компетентния орган на Нидерландия, в съответствие с членове 5 и 17 от Регламент (ЕО) № 1829/2003, заявление за пускане на пазара на храни, хранителни съставки и фуражи, съдържащи, състоящи се или произведени от царевица MON 89034 („заявлението“).(2) Заявлението също така обхваща пускането на пазара на други продукти, съдържащи или състоящи се от царевица MON 89034 за същата употреба, както всеки друг вид царевица, с изключение на отглеждането. Поради това, в съответствие с член 5, параграф 5 и член 17, параграф 5 от Регламент (ЕО) № 1829/2003, заявлението включва данните и информацията, изисквани от приложения III и IV към Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета[2], както и информация и заключения относно оценката на риска, извършена в съответствие с принципите, посочени в приложение II към Директива 2001/18/ЕО. То включва и план за мониторинг на ефектите върху околната среда, съобразен с приложение VII към Директива 2001/18/EО.(3) На 18 декември 2008 г. Европейският орган за безопасност на храните (ЕОБХ) даде положително становище в съответствие с членове 6 и 18 от Регламент (ЕО) № 1829/2003 и стигна до заключението, че е малко вероятно пускането на пазара на продуктите, съдържащи, състоящи се или произведени от царевица MON 89034, така както са описани в заявлението („продуктите“), да има отрицателни ефекти върху здравето на човека или на животните или върху околната среда, в рамките на предвидените употреби[3]. В становището си ЕОБХ взе предвид всички специфични въпроси и опасения, изразени от държавите-членки в контекста на консултацията с националните компетентни органи, както е предвидено в член 6, параграф 4 и член 18, параграф 4 от посочения регламент.(4) В становището си ЕОБХ също така стигна до заключението, че планът за мониторинг на околната среда, представляващ общ план за наблюдение, представен от заявителя, е в съответствие с предвидената употреба на продуктите.(5) Предвид посочените съображения, следва да се предостави разрешение за продуктите.(6) За всеки ГМО следва да се посочи единен идентификатор, както е предвидено в Регламент (ЕО) № 65/2004 на Комисията от 14 януари 2004 г. за създаване на система за разработване и оценка на единните идентификатори за генетично модифицирани организми[4].(7) Според становището на ЕОБХ не са необходими специфични изисквания за етикетиране, различни от тези, предвидени в член 13, параграф 1 и член 25, параграф 2 от Регламент (ЕО) № 1829/2003, за храни, хранителни съставки и фуражи, съдържащи, състоящи се или произведени от царевица MON 89034. За да се гарантира употребата на продуктите в рамките на разрешението, предвидено в настоящото решение, обаче етикетирането за фуражите, съдържащи или състоящи се от ГМО и други продукти, различни от храни и фуражи, съдържащи или състоящи се от ГМО, за които се изисква разрешение, следва да бъде допълнено с ясно обозначение, че въпросните продукти не трябва да бъдат използвани за отглеждане.(8) Аналогично, становището на ЕОБХ не оправдава налагането на специални условия или ограничения за пускането на пазара и/или специални условия или ограничения за употребата и търговията, включително изисквания за пост-пазарен мониторинг за употребата на храни и фуражи или специални условия за защита на определени екосистеми/околна среда и/или географски зони, както е предвидено в член 6, параграф 5, буква д) и член 18, параграф 5, буква д) от Регламент (ЕО) № 1829/2003.(9) Всяка необходима информация относно разрешаването на продуктите следва да бъде вписана в регистъра на Общността за генетично модифицирани храни и фуражи така, както е предвидено в Регламент (ЕО) № 1829/2003.(10) В член 4, параграф 6 от Регламент (ЕО) № 1830/2003 на Европейския парламент и на Съвета от 22 септември 2003 г. относно проследяването и етикетирането на генетично модифицирани организми и проследяването на храни и фуражи от генетично модифицирани продукти и за изменение на Директива 2001/18/ЕО[5] се определят изискванията за етикетиране за продукти съдържащи или състоящи се от ГМО.(11) Настоящото решение трябва да бъде нотифицирано от Клиринговата къща по биобезопасност на страните по Протокола от Картахена по биологична безопасност към Конвенцията за биологично разнообразие съгласно член 9, параграф 1 и член 15, параграф 2, буква в) от Регламент (ЕО) № 1946/2003 на Европейския парламент и на Съвета от 15 юли 2003 г. относно трансграничното придвижване на генетично модифицирани организми[6].(12) Заявителят бе консултиран относно предвидените в настоящото решение мерки.(13) Постоянният комитет по хранителната верига и здравето на животните не предостави становище в рамките на срока, определен от неговия председател,ПРИЕ НАСТОЯЩОТО РЕШЕНИЕ:Член 1 Генетично модифициран организъм и единен идентификаторНа генетично модифицираната царевица ( Zea mays L.) MON 89034, посочена в буква б) от приложението към настоящото решение, се дава единният идентификатор MON-89Ø34-3, както е предвидено в Регламент (ЕО) № 65/2004.Член 2РазрешениеСледните продукти са разрешени за целите на член 4, параграф 2 и член 16, параграф 2 от Регламент (ЕО) № 1829/2003 в съответствие с условията, определени в настоящото решение:а) храни и хранителни съставки, съдържащи, състоящи се или произведени от царевица MON-89Ø34-3;б) фуражи, съдържащи, състоящи се или произведени от царевица MON-89Ø34-3;в) продукти, различни от храни и фуражи, съдържащи или състоящи се от царевица MON-89Ø34-3 за същата употреба, както всяка друга царевица, с изключение на отглеждането.Член 3 Етикетиране1. За целите на изискванията за етикетиране, установени в член 13, параграф 1 и член 25, параграф 2 от Регламент (EО) № 1829/2003 и в член 4, параграф 6 от Регламент (EО) № 1830/2003, „името на организма“ е „царевица“.2. Надписът „не е предназначено за отглеждане“ се вижда на етикета и в документите, придружаващи продуктите, съдържащи или състоящи се от царевица MON-89Ø34-3, посочени в член 2, букви б) и в).Член 4 Мониторинг на ефектите върху околната среда1. Титулярят на разрешението гарантира изготвянето и изпълнението на плана за мониторинг на ефектите върху околната среда, както е определено в буква з) от приложението.2. Титулярят на разрешението предоставя на Комисията годишни доклади относно изпълнението и резултатите от дейностите, посочени в плана за мониторинг.Член 5Регистър на ОбщносттаИнформацията, посочена в приложението към настоящото решение, се вписва в регистъра на Общността за генетично модифицирани храни и фуражи, както е предвидено в член 28 от Регламент (ЕО) № 1829/2003.Член 6Титуляр на разрешениетоТитуляр на разрешението е Monsanto Europe S.A., Белгия, представител на Monsanto Company, Съединени американски щати.Член 7ВалидностНастоящото решение се прилага за срок от 10 години от датата на неговото нотифициране.Член 8АдресатиАдресат на настоящото решение е Monsanto Europe S.A., Avenue de Tervuren 270-272, B-1150 Brussels – Belgium.Съставено в Брюксел на […].За СъветаПредседателПРИЛОЖЕНИЕа) Заявител и титуляр на разрешението:Име: Monsanto Europe S.A.Адрес: Avenue de Tervuren 270-272, B-1150 Brussels - BelgiumОт името на Monsanto Company - 800 N. Lindbergh Boulevard - St. Louis, Missouri 63167 - United States of America.б) Обозначение и спецификация на продуктите:(1) Храни и хранителни съставки, съдържащи, състоящи се или произведени от царевица MON-89Ø34-3;(2) Фуражи, съдържащи, състоящи се или произведени от царевица MON-89Ø34-3;(3) Продукти, различни от храни и фуражи, съдържащи или състоящи се от царевица MON-89Ø34-3 за същата употреба, както всяка друга царевица, с изключение на отглеждането.Генетично модифицираната царевица MON-89Ø34-3, както е описана в заявлението, експресира протеините Cry1A.105 и Cry2Ab2, които предпазват от някои люспокрили вредители.в) Етикетиране:(1) За целите на специфичните изисквания за етикетиране, установени в член 13, параграф 1 и член 25, параграф 2 от Регламент (EО) № 1829/2003 и в член 4, параграф 6 от Регламент (EО) № 1830/2003, „името на организма“ е „царевица“.(2) Надписът „не е предназначено за отглеждане“ се вижда на етикета и в документите, придружаващи продуктите, съдържащи или състоящи се от царевица MON-89Ø34-3, посочени в член 2, букви б) и в) от настоящото решение.г) Метод на откриване:-  Метод в реално време, присъщ на явлението, основаващ се на полимеразно-верижната реакция (PCR) за количественото определяне на царевица MON-89Ø34-3;-  Утвърден върху семената от референтната лаборатория на Общността, установена по силата на Регламент (ЕО) № 1829/2003, публикуван на следния адрес: http://gmo-crl.jrc.ec.europa.eu/statusofdoss.htm;-  Референтен материал: AOCS 0906-E, достъпен посредством American Oil Chemists Society на следния адрес: http://www.aocs.org/tech/crm/corn.cfm.д) Единен идентификатор:MON-89Ø34-3е) Информация, изисквана съгласно разпоредбите на приложение II към Протокола от Картахена по биологична безопасност към Конвенцията за биологично разнообразие:Клирингова къща по биобезопасност, регистрационен номер: вж. [ попълва се при нотификацията ]ж) Условия или ограничения за пускането на пазара, употребата или търговията на продуктите:Не се изисква.з) План за мониторингПлан за мониторинг на ефектите върху околната среда, съобразен с приложение VII към Директива 2001/18/EО.[Връзка: план, публикуван в Интернет ]и) Изисквания за пост-пазарен мониторинг за употребата на храните за консумация от човека:Не се изисква.Забележка: възможно е в бъдеще да се наложат изменения на връзките за достъп до необходимите документи. Тези изменения ще бъдат общодостъпни чрез актуализиране на регистъра на Общността за генетично модифицираните храни и фуражи. [1] ОВ L 268, 18.10.2003 г., стр. 1.[2] ОВ L 106, 17.4.2001 г., стр. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2007-042[4] ОВ L 10, 16.1.2004 г., стр. 5.[5] ОВ L 268, 18.10.2003 г., стр. 24.[6] ОВ L 287, 5.11.2003 г., стр. 1.